Hun var antagelig fra en adelig familie, men lite er kjent om hennes liv ut over det som framgår av hennes etterlatte skrifter: at hun var teologisk og litterært skolert, at hun reiste og oppholdt seg på flere steder, og hadde en selvbevissthet om autentisiteten i og betydningen av sine visjoner. Hennes forfatterskap ble gjenoppdaget på 1800-tallet og omfatter 31 belærende brev, 16 rimbrev, 45 dikt og en samling på 14 visjoner.